CELEX: 31985S2143
Language: el
Date: 1985-07-29 00:00:00
Title: Απόφαση αριθ. 2143/85/ΕΚΑΧ της Επιτροπής της 29ης Ιουλίου 1985 που τροποποιεί για τέταρτη φορά την απόφαση αριθ. 3715/83/ΕΚΑΧ για τον καθορισμό ελαχίστων τιμών για ορισμένα προϊόντα σιδήρου και χάλυβα

Avis juridique important

|

31985S2143

Απόφαση αριθ. 2143/85/ΕΚΑΧ της Επιτροπής της 29ης Ιουλίου 1985 που τροποποιεί για τέταρτη φορά την απόφαση αριθ. 3715/83/ΕΚΑΧ για τον καθορισμό ελαχίστων τιμών για ορισμένα προϊόντα σιδήρου και χάλυβα  

Επίσημη Εφημερίδα αριθ. L 199 της 31/07/1985 σ. 0021 - 0021 Ισπανική ειδική έκδοση: Κεφάλαιο 13 τόμος 19 σ. 0007  Πορτογαλική ειδική έκδοση : Κεφάλαιο 13 τόμος 19 σ. 0007 

***** ΑΠΟΦΑΣΗ αριθ. 2143/85/ΕΚΑΧ ΤΗΣ ΕΠΙΤΡΟΠΗΣ  της 29ης Ιουλίου 1985  που τροποποιεί για τέταρτη φορά την απόφαση αριθ. 3715/83/ΕΚΑΧ για τον καθορισμό ελαχίστων τιμών για ορισμένα προϊόντα σιδήρου και χάλυβα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την απόφαση για την ίδρυση της Ευρωπαϊκής Επιτροπής της 23ης Δεκεμβρίου 1983 για τον καθορισμό ελάχιστων τιμών για ορισμένα προϊόντα σιδήρου και χάλυβα (1), όπως τροποποιήθηκε τελευταία από την απόφαση αριθ. 811/85/ΕΚΑΧ (2), και ιδίως το άρθρο 1,  Εκτιμώντας:  ότι η απόφαση αριθ. 3715/83/ΕΚΑΧ επιβάλλει στην Επιτροπή, σύμφωνα με το άρθρο 1 παράγραφος 5, να προσαρμόζει τις ελάχιστες τιμές σε συνάρτηση με τις επίσημες διακυμάνσεις των συναλλαγματικών ισοτιμιών, προκειμένου να διατηρείται ομοιόμορφο επίπεδο ελάχιστων τιμών στο εσωτερικό της κοινής αγοράς·  ότι οι κεντρικές τιμές των νομισμάτων, που αποτελούν μέρος του Ευρωπαϊκού Νομισματικού Συστήματος (ΕΝΣ), τροποποιήθηκαν στις 20 Ιουλίου 1985, μετά την υποτίμηση της ιταλικής λιρέτας·  ότι η νέα κεντρική τιμή της λιρέτας αντιπροσωπεύει απώλεια αξίας κατά 7,7 %, έναντι της προηγούμενης τιμής της, της 17ης Μαΐου 1983· ότι πρέπει να γίνει προσαρμογή του ύψους των ελάχιστων τιμών που υπολογίζεται σε λιρέτες·  ότι οι κεντρικές τιμές των άλλων νομισμάτων του ΕΝΣ υπέστησαν μόνο μια ολωσδιόλου ασήμαντη μεταβολή, και η οποία και δεν υπάρχει λόγος να ληφθεί υπόψη,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Στο άρθρο 1 παράγραφο 2 της απόφασης αριθ. 3715/83/ΕΚΑΧ, η τιμή 1 373,03 λίρες Ιταλίας αντικαθίσταται από την τιμή 1 487,60 λίρες Ιταλίας.  Άρθρο 2  Οι ελάχιστες τιμές, που προκύπτουν από την εφαρμογή του άρθρου 1 ισχύουν για τις παραδόσεις που πραγματοποιούνται στην κοινή αγορά από την 1η Αυγούστου 1985.  Άρθρο 3  Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.  Η παρούσα απόφαση είναι δεσμευτική ως προς όλα τα μέρη της και ισχύει άμεσα σε κάθε κράτος μέλος.  Βρυξέλλες, 29 Ιουλίου 1985.  Για την Επιτροπή  Karl-Heinz NARJES  Αντιπρόεδρος  (1) ΕΕ αριθ. L 373 της 31. 12. 1983, σ. 1.  (2) ΕΕ αριθ. L 89 της 29. 3. 1985, σ. 34.